
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 822 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγνώριση Κοινοτήτων Εκάλης, Νέας Πεντέλης και Πε¬ 
ντέλης σε Δήμους. 1 

Σύσταση Ν.Π.Δ.Δ. με την επωνυμία «Λέσχη ηλικιωμένων 

της Κοινότητας Σταμάτας». 2 

Έγκριση συμβάσεων μίσθωσης έργου, διάρκειας 18 μηνών, 
για το Κέντρο Εξυπηρέτησης Πολιτών Δήμου Βώλα- 

κος του Νομού Ηλείας. 3 

Έγκριση σύναψης συμβάσεων μίσθωσης έργου». 4 


ΑΠΟΦΑΣΕΙ Σ 

Αριθμ. 37099 (1) 


Αναγνώριση Κοινοτήτων Εκάλης, Νέας Πεντέλης και 
Πεντέλης σε Δήμους. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, στε- 
λέχωση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

2. Τις διατάξεις του άρθρου 2 παρ. 1 περ. γ' του ν. 3463/ 
8.6.2006, σύμφωνα με τις οποίες «Δήμοι είναι όσες Κοινό¬ 
τητες έχουν πληθυσμό άνω των τεσσάρων χιλιάδων (4.000) 
κατοίκων κατά την τελευταία απογραφή» και τις όμοιες του 
άρθρου 5 του ιδίου νόμου, σύμφωνα με τις οποίες «Για όσες 
Κοινότητες συντρέχει η προϋπόθεση της περίπτωσης γ' της 
παρ. 1. του άρθρου 2, η αναγνώριση τους γίνεται με απόφαση 
του Γενικού Γραμματέα της οικείας Περιφέρειας, η οποία 
δημοσιεύεται στην Εφημερίδα της Κυβερνήσεως». 

3. Την υπ’ αριθμ. 6821/Γ5-908/2002 κοινή υπουργική απόφα¬ 
ση Υπουργών Οικονομίας και Οικονομικών και Εσωτερικών 
Δημόσιας Διοίκησης και Αποκέντρωσης (ΦΕΚ Β' 715/12.6.2002) 
«Κύρωση των αποτελεσμάτων του πραγματικού πληθυσμού 
της γενικής απογραφής πληθυσμού της 18ης Μαρτίου 2001», 
σύμφωνα με την οποία ο πραγματικός πληθυσμός των Κοι¬ 
νοτήτων Εκάλης, Νέας Πεντέλης και Πεντέλης ανέρχεται 
στους 5.190, 6.156 και 4.829 κατοίκους αντιστοίχως. 

4. Το γεγονός ότι συντρέχουν σύμφωνα με τα παραπάνω οι 
προϋποθέσεις για την αναγνώριση των Κοινοτήτων Εκάλης, 
Νέας Πεντέλης και Πεντέλης σε Δήμους, αποφασίζουμε: 

Αναγνωρίζουμε ως Δήμους τις Κοινότητες Εκάλης, Νέας 
Πεντέλης και Πεντέλης, σύμφωνα με το σκεπτικό της πα- 
ρούσης. 

Από την παρούσα απόφαση δεν προκαλείται δαπάνη εις 
βάρος του Κρατικού Προϋπολογισμού. 


4 Ιουλίου 2006 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2006 
Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 08/ΔΤΑ/1693 (2) 

Σύσταση Ν.Π.Δ.Δ. με την επωνυμία «Λέσχη ηλικιω¬ 
μένων της Κοινότητας Σταμάτας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις των άρθρων 203 και 205 του π.δ. 410/ 
1995. 

2) Τις διατάξεις του ν. 2503/1997 (Φ.Ε.Κ. Α' 107/30.5.1997) 
«Διοίκηση, οργάνωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις». 

3) Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα» που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98 Α'). 

4) Την υπ’ αριθμ. οικ. 16976/12.11.2003 απόφαση του Γενικού 
Γραμματέα Περιφέρειας Αττικής για μεταβίβαση εξουσίας 
υπογραφής «Με εντολή Γενικού Γραμματέα Περιφέρειας» 
στο Γ ενικό Διευθυντή της Περιφέρειας Αττικής. 

5) Την υπ’ αριθμ. 195/2005 απόφαση του Κοινοτικού Συμ¬ 
βουλίου Σταματάς, αποφασίζουμε: 

1) Συστήνουμε στην Κοινότητα Σταματάς Νομού Αττικής 
ίδιο Νομικό Πρόσωπο με την επωνυμία «Λέσχη ηλικιωμένων 
της Κοινότητας Σταματάς». 

2) Σκοπός του Νομικού Προσώπου είναι: 

α) Η παροχή υπηρεσιών για την πρόληψη βιολογικών, ψυ¬ 
χολογικών και κοινωνικών προβλημάτων των ηλικιωμένων 
ατόμων, ώστε να παραμείνουν αυτόνομα, ισότιμα και ενεργά 
μέλη στο κοινωνικό σύνολο. 

β) Η διαφώτιση και η συνεργασία του ευρύτερου κοινού 
και των ειδικών φορέων σχετικά με τα προβλήματα και τις 
ανάγκες των ηλικιωμένων. 

γ) Η έρευνα σχετικών θεμάτων με τους ηλικιωμένους. 

δ) Η ψυχαγωγία των ηλικιωμένων ανθρώπων (διοργάνωση 
εκδρομών, δημιουργία πολιτιστικών προγραμμάτων, μετάβα¬ 
ση σε πολιτιστικούς χώρους, θέατρα, η ύπαρξη επιτραπέζιων 
παιγνίων στο χώρο της λέσχης κ.λπ.) ώστε αυτά να παρα¬ 
μείνουν στην οικογένεια και στην Κοινότητα. 

3) Το Νομικό Πρόσωπο διοικείται από πενταμελές (5) Διοι¬ 
κητικό Συμβούλιο, τα μέλη του οποίου με τους αναπληρωτές 
του, εκτός του Προέδρου, ορίζονται με απόφαση Κοινοτικού 
Συμβουλίου και αποτελείται από: 

α) Τον Πρόεδρο της Κοινότητας ή άλλο μέλος αιρετό ή 
μη, που ορίζεται από αυτόν, ως Πρόεδρος του Διοικητικού 
Συμβουλίου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) Δύο (2) Κοινοτικούς Συμβούλους, 
γ) Από έναν δημότη της Κοινότητας Σταματάς, 
δ) Από ένα δημότη μέλος της εκκλησιαστικής κοινότητας. 
Το Δ.Σ εκλέγει από τα μέλη του τον Αντιπρόεδρο και τον 
Γ ενικό Γ ραμματέα. 

Η θητεία του Δ.Σ. είναι τετραετής. 

4) Πόροι του Νομικού Προσώπου είναι: 

α) Η ετήσια επιχορήγηση της Κοινότητας Σταμάτας ανερ- 
χόμενη στο ποσό των € 20.000,00. 

β) Η επιχορήγηση και κάθε άλλη παροχή του Κράτους, 
είτε απευθείας προς το Νομικό Πρόσωπο, είτε προς την 
Κοινότητα Σταματάς για το Νομικό Πρόσωπο. 

γ) Κάθε είδους συνδρομές, εισφορές, δωρεές, κληρονομιές 
και κληροδοσίες. 

δ) Έσοδα από τη συμβολική χρηματική συμμετοχή μελών 
που έχουν ανάγκη προστασίας. 

ε) Εισπράξεις από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο, 
στ) Πρόσοδοι από την περιουσία του. 
ζ) Κάθε άλλη νόμιμη πρόσοδος. 

5) Ακροτελεύτια διάταξη - Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του Κ.Α. 00-6731.002 του προϋπολογισμού 
της Κοινότητας Σταματάς για το τρέχον οικονομικό έτος 
ύψους € 20.000,00 και € 20.000,00 για καθένα από τα επό¬ 
μενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 23 Μαρτίου 2006 
Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

-♦- 

Αριθμ. 10026 (3) 

Έγκριση συμβάσεων μίσθωσης έργου, διάρκειας 18 μηνών, 
για το Κέντρο Εξυπηρέτησης Πολιτών Δήμου Βώλακος 
του Νομού Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Του ν. 2503/1997. 

β) Του άρθρου 6 του ν. 2527/1997. 

γ) του άρθρου 31 του ν. 3013/2002. 

2. Το υπ’ αριθμ. 12700/2.7.2002 έγγραφο του ΥΠ.ΕΣ.Δ.Δ.Α. περί 
«συμβάσεων μίσθωσης έργου από τους ΟΤΑ α' και β' βαθμού 
για την λειτουργία των Κέντρων Εξυπηρέτησης Πολιτών». 

3. Το υπ’ αριθμ. 25476/30.5.2006 έγγραφο της Διεύθυνσης 
Οργ. & Λειτ. ΟΤΑ του ΥΠΕΣΔΔΑ από το οποίο προκύπτει 
ότι εγκρίθηκαν για τους ΟΤΑ α' και β' βαθμού, συμβάσεις 
μίσθωσης έργου για χρονικό διάστημα έως δεκαοκτώ (18) 
μήνες, στις οποίες συμπεριλαμβάνονται και οι συμβάσεις που 
περιέχονται στο αποφασιστικό μέρος της παρούσας. 

4. Το υπ’ αριθμ. ΔΙΠΠ/Φ.ΕΠ.1/14004/9.8.2002 έγγραφο του 
ΥΠΕΣΔΔΑ, που αναφέρεται στην αμοιβή των ατόμων που 
θα απασχοληθούν στα Κ.Ε.Π. 

5. Το υπ’ αριθμ. 4193/ΟΔΕ ΚΕΠ/10.3.2005 έγγραφο του 
ΥΠ.ΕΣ.Δ.Δ.Α., που αναφέρεται στην αμοιβή των ατόμων που 
απασχολούνται στα ΚΕΠ, καθώς και στη διάρκεια της ισχύος 
των συμβάσεων αυτών, αποφασίζουμε: 

1. Εγκρίνουμε την σύναψη σύμβασης μίσθωσης έργου του 
Δήμου Βώλακος, με δύο (2) άτομα κατηγοριών ΠΕ ή ΤΕ Γε- 
ωτεχνικού ή Οικονομικού, για τη λειτουργία του ΚΕΠ του 
Δήμου, με τα προσόντα που προβλέπονται στο υπό στοιχείο 
2 του σκεπτικού της παρούσας. 

2. Το έργο αφορά στην εξυπηρέτηση των πολιτών μετά τη 
λήξη των συμβάσεων που έχουν ήδη υπογράφει. 


3. Η διάρκεια της σύμβασης θα είναι έως δεκαοκτώ (18) 
μήνες. 

4. Το ποσό της αμοιβής κάθε αναδόχου καθορίζεται στα 880 
ευρώ το μήνα, μικτά. Μετά τη συμπλήρωση συνολικής απασχό¬ 
λησης 24 μηνών η αμοιβή καθορίζεται στις 12.000 ετησίως. 

5. Το έργο θα εκτελεστοί εντός του ορίων κάθε Δήμου. 

6. Ανανέωση ή παράταση της σύμβασης μίσθωσης έργου 
απαγορεύεται και είναι αυτοδικαίως άκυρη. Παράταση του 
χρόνου παράδοσης του έργου επιτρέπεται, χωρίς οποιαδή¬ 
ποτε αύξηση της αμοιβής του αναδόχου. 

7. Οι συμβάσεις θα λήγουν αυτοδικαίως με το διορισμό του 
μόνιμου υπαλλήλου των ΚΕΠ, ανεξαρτήτως της διάρκειας 
ισχύος της σύμβασης. 

8. Σε περίπτωση αποχώρησης, παραίτησης, διακοπής κ.λπ. 
της σύμβασης με πρωτοβουλία του συμβασιούχου, δεν θα 
συνάπτεται νέα σύμβαση σε συνέχεια της προηγούμενης 
που διακόπηκε, χωρίς προηγούμενη έγκριση της ΟΔΕ/ΚΕΠ/ 
ΥΠΕΣΔΔΑ, η οποία πρέπει να ενημερωθεί από τον αρμόδιο 
ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 22 Ιουνίου 2006 
Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-Φ- 

Αριθμ. 6730 (4) 

Έγκριση σύναψης συμβάσεων μίσθωσης έργου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων του ν. 2503/1997 «Διοίκηση, 
Οργάνωση, Στελέχωση της Περιφέρειας, Ρύθμιση θεμάτων 
για την Τοπική Αυτοδιοίκηση και άλλες διατάξεις». (ΦΕΚ 
107/30.5.1997). 

2. Τις διατάξεις του άρθρου 6 του ν. 2527/1997 σύμφωνα 
με τις οποίες την απόφαση για την έγκριση σύμβασης έρ¬ 
γου στους ΟΤΑ και τα Νομικά Πρόσωπα, εκδίδει ο Γενικός 
Γραμματέας της Περιφέρειας ή οποιοδήποτε άλλο εξουσι¬ 
οδοτημένο από αυτόν όργανο. 

2. Την υπ’ αριθμ. ΔΙΠΠ/Φ.ΕΓΚΡ. 1/220/12077/22.6.2006 Από¬ 
φαση της Επιτροπής του άρθρου 2 παρ.1 της υπ’ αριθμ. 
55/1998 ΠΥΣ και την υπ’ αριθμ. 32903/22.6.2006 απόφαση κα¬ 
τανομής του Υφυπουργού Εσωτερικών Δημόσιας Διοίκησης 
και Αποκέντρωσης, με τις οποίες εγκρίθηκαν για το Δήμο 
Αρκαδίων Ζακύνθου, συμβάσεις μίσθωσης έργου διάρκειας 
ενός έτους. 

3. Το υπ’ αριθμ. οικ.32929/23.6.2006 έγγραφο του ΥΠ.ΕΣ. 
Δ.Δ.Α., αποφασίζουμε: 

Εγκρίνουμε τη σύναψη συμβάσεων μίσθωσης έργου στο 
Δήμο Αρκαδίων Ζακύνθου με δύο (2) άτομα και συγκεκριμέ¬ 
να: δύο (2) Χειριστές Η/Υ για τεχνική υποστήριξη του Δήμου 
στα Πλαίσια Ευρωπαϊκών Προγραμμάτων, κλάδου Α.Ε., για 
χρονικό διάστημα ενός έτους. 

Τ ο προς ανάθεση έργο δεν πρέπει να ανάγεται στα συνήθη 
καθήκοντα των υπαλλήλων του οικείου φορέα και απαγορεύ¬ 
εται η ανανέωση ή παράταση των συμβάσεων αυτών. 

Σε περίπτωση που οι ανωτέρω ανάγκες έχουν καλυφθεί 
εκτός της ανωτέρω διαδικασίας σε προσωπικό είτε με με¬ 
τάταξη είτε με πρόσληψη μόνιμου, παρακαλούμε να ενημε¬ 
ρώσετε απευθείας το ΥΠΕΣΔΔΑ εντός πέντε (5) ημερών από 
της λήψεως της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 27 Ιουνίου 2006 
Ο Γενικός Γραμματέας Περιφέρειας 
ΣΩΤΗΡΙΟΣ ΒΟΣΔΟΥ 

